# Sit vulpí fuliginós

El sit vulpí fuliginós (Passerella unalaschcensis) és un ocell de la família dels passerèl·lids (Passerellidae).

## Descripció

El sit vulpí fuliginós presenta una variació clinal en l'intensitat de color. Les parts superiors i el cap són d'un to variable de marró, amb ratlles a les parts inferiors del mateix color. Els ocells més al nord són d'un marró sorrenc, mentre que els ocells més al sud són d'un color semblant al cafè fosc. Prefereixen criar en salzes i verns a la vora dels hàbitats humits.
Beadle & Rising (2003) descriuen el cant com un «zitt» o «thik» agut, mentre que Sibley (2000) diu que és molt semblant al del sit vulpí rogenc.

## Hàbitat i distribució

Viu des d'Unalaska, a les Aleutianes, cap al sud, a través del sud i oest d'Alaska fins l'illa de Vancouver i Colúmbia Britànica. En hivern es desplaça per la costa del Pacífic.

## Taxonomia

Hi ha autoritats taxonòmiques que el classifiquen com un "grup de subespècies" dins del sit vulpí rogenc a l'espera d'una acceptació més àmplia de l'estatus de l'espècie. Fa temps que s'ha sospitat que és un llinatge evolutiu separat a causa de la distinció morfològica (Swarth 1920) i això es confirma mitjançant l'anàlisi de la seqüència d'ADNmt i les dades d'haplotips (Zink 1994, Zink & Kessen 1999, Zink & Weckstein 2003). Aquest grup sembla estar més estretament relacionat amb el sit vulpí becgròs i/o el sit vulpí pissarrós (Zink 1996, Zink & Weckstein 2003).

### Subespècies

Les autoritats que la reconeixen com espècie en reconeixen set subespècies que va des d'unalaschensis a les illes Aleutianes fins a fuliginosa a l'extrem nord-oest de Washington:
* P. u. unalaschcensis (Gmelin, JF, 1789), illes Aleutianes i sud-oest d'Alaska
* P. u. townsendi (Audubon, 1838), sud-est d'Alaska i Haida Gwaii (sud-oest de Canadà)
* P. u. fuliginosa (Ridgway, 1899), costa sud-est d'Alaska fins al nord-oest d'USA.
* P. u. annectens (Ridgway, 1900) badia de Yukutat (sud-est d'Alaska).
* P. u. insularis (Ridgway, 1900) illa Kodiak (sud d'Alaska).
* P. u. sinuosa (Grinnell, 1910) sud d'Alaska.
* P. u. chilcatensis (Webster, JD, 1983) sud-est d'Alaska fins al nord-oest de Colúmbia Britànica (oest de Canadà).

## Referències

* ↑ «Sit vulpí fuliginós». Cercaterm. TERMCAT, Centre de Terminologia. Rev. 10/02/2023(català)
* ↑ «Sooty fox sparrow» (en anglès). Animalia.bio. [Consulta: 7 novembre 2023].
* ↑ Beadle, David; Rising, Jim. «Sparrows of the United States and Canada : the photographic guide» (en anglès) p. 174. Princeton University Press, Princeton, 2003. [Consulta: 7 novembre 2023].
* ↑ Sibley, David. The Sibley guide to birds (en anglès). 1a.. Nova York: Alfred A. Knopf, 2000. ISBN 0-679-45122-6.
* ↑ «Sooty Fox-sparrow (Passerella unalaschcensis)» (en anglès). UICN. [Consulta: 5 novembre 2023].
* ↑ «Sooty Fox-sparrow (Passerella unalaschcensis)» (en anglès). BirdLife species factsheet. [Consulta: 7 novembre 2023].
* ↑ No definides per l'ICZN
* ↑ Zink, Robert M. «The Geography of Mitochondrial DNA Variation, Population Structure, Hybridization, and Species Limits in the Fox Sparrow (Passerella iliaca)». Evolution, 48, 1, 2-1994, pàg. 96. DOI: 10.2307/2410006.
* ↑ Zink, Robert M.; Weckstein, Jason D. «Recent Evolutionary History of the Fox Sparrows (Genus: Passerella)». The Auk, 120, 2, 4-2003, pàg. 522–527. DOI: 10.2307/4090205.
* ↑ Gill, Frank; Donsker, David. «Sparrows – IOC World Bird List v13.2g» (en anglès americà). IOC, 2023. [Consulta: 7 novembre 2023].
* ↑ «Master Lists – IOC World Bird List v13.1» (en anglès americà). IOC. DOI: 10.14344/ioc.ml.13.1. [Consulta: 27 juny 2023].
* ↑ «Passerella unalaschcensis - Report» (en anglès). ITIS. [Consulta: 7 novembre 2023].